《予己未十月二十有二日去涪上越明年八月二十》
宋代·晁公溯

重来閒曳杖藜行，白帽依前似管宁。
风雨只如当日恨，江山不改故时青。
天寒未夕窗先暝，霜晚无声叶自零。
诗罢时为洛生咏，醉吟聊使故人听。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。